Hrvatski vojni invalidi i ostali branitelji već deseti dan prosvjeduju pred Ministarstvom branitelja tražeći smjenu ministra Predraga Matića i njegovih suradnika. Strahujući od rezanja svojih prava traže da im se ona urede ustavnim umjesto običnim zakonom. Donosimo pregled beneficija koje su branitelji stekli kroz posljednjih 20-ak godina i prava koja su izgubili promjenama zakona i ekonomskih uvjeta

U emotivnim istupima posljednjih dana bilo je vrlo malo mjesta za činjenice koje bi odgovorile na pitanja - koja to prava branitelji imaju, a koja su prava tijekom godina izgubili? U moru propisa pokušali smo iskristalizirati najznačajnije beneficije koje se odnose na najveći broj ljudi. KOJA SU TO PRAVA BRANITELJA? Pravo na braniteljsku mirovinu:

U rujnu 2014., najmanje braniteljske mirovine (od 500 do 1.000 kuna) dobilo je točno 27 branitelja, a njihov prosjek iznosi 867 kuna . To su podaci Zavoda za mirovinsko osiguranje.

Branitelji, dragovoljci, vojni invalidi, njihova djeca te djeca i obitelj poginulih branitelja imaju pravo na prednost pri zapošljavanju – ako su nezaposleni i ako udovoljavaju svim uvjetima natječaja. To pravo omogućuje nekoliko zakona i Kolektivni ugovor za državne službenike i namještenike. Branitelji se žale da se to pravo u praksi ne primjenjuje. Prava na osobnu invalidninu:

Ministarstvo branitelja iz proračuna isplaćuje osobne i obiteljske invalidnine. U 2012. i 2013., bilo je 58 tisuća korisnika osobne invalidnine za što je iz proračuna izdvajano oko 223 milijuna kuna. U 2014., broj korisnika ostao je gotovo isti, a samo do kraja rujna isplaćeno je oko 184 milijuna kuna.

U 2012. i 2013., bilo je oko 12 tisuća korisnika obiteljske invalidnine (pravo po osnovi smrti člana obitelji) za što je bilo svake godine izdvajano oko 300 milijuna kuna, a u 2014. broj korisnika smanjio se za 300-tinjak osoba. Do kraja rujna, isplaćeno je oko 239 milijuna kuna za obiteljsku invalidninu, od kraja godine očekuje se ponovno iznos od 300 milijuna kuna Pravo na jednokratnu pomoć:

Ministarstvo branitelja godišnje isplaćuje oko 28 milijuna kuna jednokratne (socijalne) pomoći najsiromašnijim braniteljima. Ona se isplaćuje jednom godišnje, a može iznositi od 1.000 do 3.000 kuna. Studentska i đačka prava djece branitelja:

Branitelji imaju pravo i na dodjelu stana na obročnu otplatu. Ministarstvo dodjeljuje stanove koje organizirano izgradi (kažu da je u tijeku izgradnja stanova u Zagrebu i Biogradu na Moru) ili one koje preuzme od drugih državnih tijela (Ministarstvo obrane i Državni ured za upravljanje državnom imovinom) te ih u potpunosti preuredi. U Ministarstvu kažu da je upravo u tijeku preuzimanje takvih stanova. Pravo na automobil za stopostotne invalide:

Stopostotni invalidi svakih sedam godina imaju pravo na automobil od Ministarstva branitelja. To pravo uvedeno je još 1999. godine. U razdoblju od 2012. do 2014., uručeno je 119 osobnih automobila ukupne vrijednosti 13,4 milijuna kuna.

Braniteljima, izuzev stopostotnih invalida, koji imaju mirovine veće od 5.000 kuna , u siječnju 2014. smanjena je mirovina za 10 posto. Prosvjednici to rezanje danas znaju koristiti kao argument, premda su početkom godine bez puno pregovora na to pristali. Baš naprotiv, branitelji su govorili da su i u gospodarskoj krizi spremni stajati na braniku domovine.

Podsjetimo, mirovine su braniteljima bile rezane i 2009. za vrijeme premijerke HDZ-a Jadranke Kosor. Branitelji su i tada pristali na rezanja od tri do 10 posto (ovisno o visini mirovine), a nisu se dirale mirovine manje od 2.000 kuna. Opskrbnina zamijenjena Zajamčenom minimalnom naknadom:

Zajamčena minimalna naknada za samce sada iznosi 800 kuna. Za branitelje s kojima živi još jedna osoba iznosi 1.280 kuna , a za one koji u kućanstvu imaju još dvije osobe (npr. supruga i dijete) naknada iznosi 1.600 kuna . Ostali bez oslobođenja od PDV-a pri uvozu automobila:

Branitelji su do ulaska u Europsku uniju imali pravo na oslobođenje od PDV-a prilikom uvoza automobila, no to pravo ukinuto je izmjenom Zakona o PDV-u zbog direktiva Europske unije. Isto pravo nekada su imali i svećenici.



Ustavni sud ukinuo prednost na upisima na fakultete: